Komission asetus (EY) N:o 606/2001, annettu 23 päivänä maaliskuuta 2001, lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta jäsenvaltioita koskevien poikkeusten osalta



Virallinen lehti nro L 092 , 02/04/2001 s. 0001 - 0038



Komission asetus (EY) N:o 606/2001, annettu 23 päivänä maaliskuuta 2001, lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta jäsenvaltioita koskevien poikkeusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98(1) ja erityisesti sen 13 artiklan ja 17 artiklan ensimmäisen kohdan h alakohdan, sekä katsoo seuraavaa: (1) Asetuksella (EY) N:o 1165/98 luotiin yleiset puitteet yritysten suhdanteita koskeville yhteisön lyhyen aikavälin tilastoille. (2) Asetuksen (EY) N:o 1165/98 13 artiklan ja 17 artiklan ensimmäisen kohdan h alakohdan mukaisesti tarvitaan täytäntöönpanotoimenpiteitä, jotka koskevat myönnettäviä poikkeuksia. (3) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(2) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Poikkeukset Asetuksen (EY) N:o 1165/98 13 artiklassa ja 17 artiklan ensimmäisen kohdan h alakohdassa tarkoitetut poikkeukset määritellään tämän asetuksen liitteessä. 2 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä maaliskuuta 2001. Komission puolesta Pedro Solbes Mira Komission jäsen (1) EYVL L 162, 5.6.1998, s. 1. (2) EYVL L 181, 28.6.1989, s. 47. LIITE POIKKEUKSET Jäljempänä olevissa taulukoissa annetaan poikkeukset, joita tarvitaan päätöksen (EY) N:o 1165/98 kunkin liitteen eri muuttujiin. Ensimmäisessä sarakkeessa on viittaus asetuksessa lueteltuihin muuttujiin. Muuttujan tunnuksessa oleva kirjain viittaa asetuksen (EY) N:o 1165/98 vastaavaan liitteeseen. Toinen sarake osoittaa, tarvitaanko poikkeusta. Jos poikkeusta ei tarvita, sarakkeessa on merkintä "Ei poikkeuksia". Jos poikkeusta tarvitaan, se osoitetaan merkinnällä "täydellinen" tai "osittainen". Jos jonkin muuttujan osalta tarvitaan täydellistä poikkeusta, siitä seuraa, että kyseisestä muuttujasta ei ole saatavilla tietoja. Jos tarvitaan osittaista poikkeusta, osa tiedoista on saatavilla, mutta ne eivät vastaa kaikkia asetuksen säännöksiä. Taulukon muissa sarakkeissa ilmoitetaan osittaisten poikkeusten kohdalta ne vaatimusten erityiskohdat, jotka muuttujan osalta eivät täyty. Nämä voivat liittyä siihen, että muuttujan tiedot i) ovat myöhässä (tarvitaan lisäaikaa), ii) lasketaan vaadittua harvemmin (tilastojakso), iii) ovat toimialakattavuudeltaan epätäydellisiä (toimialoja jää niiden ulkopuolelle), iv) eivät ole saatavilla kaikilla edellytetyillä toimialajaottelun tasoilla (toimialatietojen puutteellinen tarkkuus), v) eivät ole saatavilla rakentamisen kaikilta jaottelulohkoilta (rakentamistietojen puutteellinen tarkkuus - koskee ainoastaan liitteen B muuttujia) tai vi) eivät muusta syystä täytä vaatimuksia. Asetuksessa säädetään tietojen toimittamista koskevan määräajan pidentämisestä 15 kalenteripäivällä niiden jäsenvaltioiden osalta, joissa tuotettu arvonlisäys on tiettyä raja-arvoa pienempi. Jäljempänä olevissa taulukoissa ilmoitetut määräaikoja koskevat poikkeukset ovat tätä 15 päivän jaksoa suurempia määräajan pidennyksiä. Taulukoiden viimeisessä sarakkeessa osoitetaan poikkeusten arvioitu päättymispäivä. Tässä sarakkeessa annetut päivämäärät viittaavat yleensä ensimmäiseen viitejaksoon, jolta tiedot toimitetaan ilman kyseistä poikkeusta. Kyseisten tietojen toimittaminen ensimmäisen kerran voi tämän vuoksi tapahtua useita kuukausia myöhemmin. 1.1 Kaikkia maita koskeva yleinen poikkeus Muuttujia B 411 ja B 412 varten indeksit voidaan laskea suoraan lupien määrästä eikä toimialayksiköistä. Pyydetyt maakohtaiset poikkeukset ovat seuraavassa järjestyksessä: Belgia, Tanska, Saksa, Kreikka, Espanja, Ranska, Irlanti, Italia, Luxemburg, Alankomaat, Itävalta, Portugali, Suomi, Ruotsi, Yhdistynyt kuningaskunta. 1 Belgia >TAULUKON PAIKKA> 2 Tanska >TAULUKON PAIKKA> 3 Saksa >TAULUKON PAIKKA> 4 Kreikka >TAULUKON PAIKKA> 5 Espanja >TAULUKON PAIKKA> 6 Ranska >TAULUKON PAIKKA> 7 Irlanti >TAULUKON PAIKKA> 8 Italia >TAULUKON PAIKKA> 9 Luxemburg >TAULUKON PAIKKA> 10 Alankomaat >TAULUKON PAIKKA> 11 Itävalta >TAULUKON PAIKKA> 12 Portugali >TAULUKON PAIKKA> 13 Suomi >TAULUKON PAIKKA> 14 Ruotsi >TAULUKON PAIKKA> 15 Yhdistynyt kuningaskunta >TAULUKON PAIKKA> Liite ITALIAN PYYNNÖSTÄ Luettelo lyhyen aikavälin tilastoja koskevan asetuksen liitteessä D tarkoitetuista toimialoista; päivämäärät, jolloin ensimmäiset tiedot ovat saatavilla kustakin muuttujasta >TAULUKON PAIKKA>